R E P U B L I K A H R V A T S K A

**OSNOVNA ŠKOLA DRAGANIĆI**

47 201 Draganić, Draganići 35

Tel/Fax: 047/715-196

E – mail adresa: ured@os-draganici.skole.hr

OIB : 09169206640

Draganić, 24.srpnja 2025.

Poštovani,

 Kao i prethodne dvije godine u okviru Eksperimentalnog programa *Cjelodnevna škola: uravnotežen, učinkovit, pravedan i održiv sustav odgoja i obrazovanja* i u sljedećoj školskoj godini daje se mogućnost zainteresiranim udrugama i društvima da provode izvanškolske aktivnosti s učenicima naše škole u samoj školi. Od tri ponuditelja u prvoj godini provedbe broj zainteresiranih u prošloj je godini porastao na pet pa smo osim škole tambure i imali dvije STEM aktivnosti, plesnu školu i školu slikanja.Nadam se da će iduće godine ta ponuda biti obogaćena još nekim aktivnostima koje do sada nismo imali.

 Stoga pozivam sve zainteresirane udruge i društva koji imaju za ponuditi kvalitetne programe našim učenicima da se pismom namjere obrate školi. Tijekom rujna na prvom skupnom roditeljskom sastanku dat ćemo priliku za predstavljanje programa kako bi roditelji i učenici mogli odabrati.

Stoga razmislite o ovoj mogućnosti , o sadržajima koji biste mogli provoditi s učenicima osnovnoškolskog uzrasta , pripremite svoje programe rada, te ih s početkom nove nastavne godine predstavite našim učenicima i/ili roditeljima kako bi mogli dati suglasnost za uključivanje svoje djece.

 Kroz ovakav vid organiziranoga rada ojačat će veza škole i lokalne zajednice. Udruge i društva će možda lakše doprijeti do svakog učenika, a da ne spominjem da će učenicima biti na raspolaganju više mogućnosti izbora za zadovoljavanje i razvoj posebnih interesa i talenata.

U nadi buduće suradnje srdačno vas pozdravljam,

 RAVNATELJICA

 Marica Jurčić, dipl. učitelj, ravnateljica savjetnica